Ivan Barbašov

Ivan Dmitrjevitš Barbašov (; s. 14. joulukuuta 1995 Moskova, Venäjä) on venäläinen jääkiekkoilija, joka pelaa NHL-joukkue Vegas Golden Knightsin organisaatiossa. Barbašov on pelipaikaltaan vasen laitahyökkääjä, mutta hän osaa pelata myös keskellä. Barbašov on kahden suunnan hyökkääjä, jonka vahvuuksiin kuuluu pelintekeminen, visio, syöttäminen, laukaus, tilan tekeminen ketjukavereille, alivoimapelaaminen ja työteliäisyys. Barbašov ei kuitenkaan välttämättä ole se joukkueensa paras viimeistelijä hyökkäyspään taidoistaan huolimatta. Hänen tulisi käyttää myös useammin kokoaan hyväksi.Ivan Barbashev – The Hockey News 

 Ura 
Seuraura
Barbašov on TsSKA Moskovan kasvatti. Hän pelasi kauden 2011–2012 MHL-junioriliigan HK MVD:ssä. Dinamo Moskova varasi Barbašovin 33. pelaajana KHL:n varaustilaisuudessa 2012. Samana kesänä myös QMJHL-joukkue Moncton Wildcats varasi hänet koko CHL:n varaustilaisuuden ensimmäisenä pelaajana. Barbašov siirtyi joukkueeseen kaudeksi 2012–2013, jolloin hänen tulokaskautensa QMJHL:ssä toi 68 runkosarjaottelussa tehot 18+44=62 sekä viidessä playoff-ottelussa tehot 1+2=3. Barbašov voitti koko liigan tulokkaiden syöttöpörssin ja hänet valittiin kauden päätteeksi QMJHL:n tulokkaiden tähdistökentälliseen.

Kaudella 2013–2014 Barbašov nousi Wildcatsin varakapteeniksi ja oli joukkueen paras syöttäjä ja toiseksi paras pistemies Christophe Lalonden jälkeen tehoilla 25+43=68. Kevään 2014 pudotuspeleissä hän oli Wildcatsin paras pistemies tehoilla 4+6=10. Barbašov pelasi kauden aikana myös CHL Top Prospects Gamessa, jossa hän toimi Team Cherryn varakapteenina. St. Louis Blues varasi Barbašovin toisella kierroksella 33. pelaajana NHL:n varaustilaisuudessa 2014. Hän teki jo saman kesän heinäkuussa kolmivuotisen tulokassopimuksen joukkueen kanssa. Barbašov oli kaudella 2014–2015 tehoilla 45+50=95 Wildcatsin paras maalintekijä ja toiseksi paras pistemies Conor Garlandin jälkeen, kuten myös kevään 2015 pudotuspeleissä tehoilla 13+11=24. Hän sijoittui QMJHL:n runkosarjan maalipörssissä neljänneksi ja pistepörssissä seitsemänneksi.

Barbašov siirtyi kaudeksi 2015–2016 St. Louis Bluesin organisaatioon. Hänet lähetettiin syksyn 2015 harjoitusleirin päätteeksi AHL-joukkue Chicago Wolvesiin.

Heinäkuussa 2021 Barbašov teki Bluesin kanssa kaksivuotisen ja yhteensä 4,5 miljoonan dollarin arvoisen jatkosopimuksen. https://www.sportsnet.ca/nhl/article/blues-sign-forward-ivan-barbashev-two-year-4-5m-deal/

Helmikuussa 2023 Blues kauppasi Barbašovin Vegas Golden Knightsiin vaihdossa Zach Deaniin. https://www.tsn.ca/nhl/vegas-golden-knights-acquire-ivan-barbashev-from-st-louis-blues-1.1924002/

Kesäkuussa 2023 Barbašov teki Golden Knightsin kanssa viisivuotisen ja yhteensä 25 miljooman dollarin arvoisen jatkosopimuksen. https://www.tsn.ca/nhl/vegas-golden-knights-sign-f-ivan-barbashev-to-five-year-25-million-contract-1.1978525

 Maajoukkueura 

Barbašov pelasi alle 20-vuotiaiden MM-kilpailuissa vuosina 2014 ja 2015, joista ensimmäinen turnaus päättyi pronssiin ja jälkimmäinen hopeaan. Vuoden 2015 turnauksessa Barbašov jakoi tehoilla 3+3=6 Venäjän sisäisen pistepörssin voiton Pavel Butšnevitšin kanssa.

Barbašov pelasi myös alle 18-vuotiaiden MM-kilpailuissa vuonna 2013, jolloin hän jakoi kuudella syöttöpisteellään koko turnauksen syöttöpörssin voiton peräti kahdeksan muun pelaajan kanssa, joista kolme edusti Venäjää. Hän pelasi myös Ivan Hlinkan muistoturnauksessa vuonna 2012 sekä samana vuonna World U-17 Hockey Challengessa, joka päättyi kultaan. Barbašov toimi turnauksessa Venäjän kapteenina ja jakoi joukkueen sisäisen maalipörssin voiton neljällä osumallaan Grigori Dikušinin kanssa.

Muuta
Barbašovin KHL:ssäkin pelannut isoveli Sergei edustaa VHL-joukkue Sokol Krasnojarskia.

Tilastot
 2011–2012  HK MVD Jr.  MHL  38  8  2  10  18  –  –  –  –  – 2012–2013  Moncton Wildcats  QMJHL  68  18  44  62  36  5  1  2  3  0  U18  7  3  6  9  4 2013–2014  Moncton Wildcats  QMJHL  48  25  43  68  27  6  4  6  10  8  JMM  7  1  1  2  0 2014–2015  Moncton Wildcats  QMJHL  57  45  50  95  59  16  13  11  24  14  JMM  7  3  3  6  2 2015–2016  Chicago Wolves  AHL  65  10  18  28  15  –  –  –  –  – 2016–2017  St. Louis Blues  NHL  30  5  7  12  2  6  0  0  0  2   Chicago Wolves  AHL  46  19  18  37  14  2  0  0  0  0 2017–2018  St. Louis Blues  NHL  53  7  6  13  4  –  –  –  –  –   Chicago Wolves  AHL  20  5  5  10  6  –  –  –  –  – 2018–2019  St. Louis Blues  NHL  80  14  12  26  17  25  3  3  6  4 2019–2020  St. Louis Blues  NHL  69  11  15  26  23  3  0  0  0  2 2020–2021  St. Louis Blues  NHL  38  5  7  12  6  4  0  1  1  4 2021–2022  St. Louis Blues  NHL  81  26  34  60  40  12  0  2  2  4 2022–2023  St. Louis Blues  NHL  59  10  19  29  36  –  –  –  –  –   Vegas Golden Knights  NHL  23  6  10  16  6  22  7  11  18  18 2023–2024  Vegas Golden Knights  NHL  82  19  26  45  42  7  0  4  4  0 2024–2025  Vegas Golden Knights  NHL  70  23  28  51  10  11  1  1  2  6 9 kautta  yhteensä  NHL  585  126  164  290  186  90  11  22  33  40 3 kautta  yhteensä  AHL  131  34  41  75  35  2  0  0  0  0 3 kautta  yhteensä  QMJHL  173  88  137  225  122  27  18  19  37  22

Lähteet

Viitteet

Luokka:Venäläiset jääkiekkoilijat
Luokka:St. Louis Bluesin varaamat pelaajat
Luokka:Vuonna 1995 syntyneet
Luokka:Elävät henkilöt